RESOLUCIÓN do 12 de febreiro de 2024, da Dirección Xeral de Persoas con Discapacidade, pola que se publica a Resolución do 27 de xaneiro de 2024 pola que se asigna o concerto social para a reserva e ocupación de prazas en servizos de atención diúrna e de atención residencial para persoas dependentes con discapacidade intelectual para o período 2024-2028 (código de procedemento BS632F).
Consellería de Política Social e Xuventude — III. Outras disposicións — 23/02/2024

No
Diario Oficial de Galicia
número 238, do 18 de decembro de 2023, publicouse a Orde do 14 de decembro de 2023 pola que se establecen as bases reguladoras do concerto social para a reserva e ocupación de prazas en servizos de atención diúrna e de atención residencial para persoas dependentes con discapacidade intelectual para o período 2024-2028 e se procede á súa convocatoria (código de procedemento BS632F).
Unha vez instruído de conformidade coas bases reguladoras da convocatoria, logo da valoración de todas as solicitudes e aplicación dos criterios de selección, e vista a proposta de adxudicación, o órgano competente emite a resolución de adxudicación, coa cal finaliza o procedemento.
O artigo 15 da Orde do 14 de decembro de 2023 establece que a resolución de concertación será publicada no
Diario Oficial de Galicia
, de conformidade co artigo 45 da Lei 39/2015, do 1 de outubro, do procedemento administrativo común das administracións públicas, e terá os efectos da notificación.
Así mesmo, será igualmente obxecto de publicidade a través da páxina web da Consellería de Política Social e Xuventude.
Polo exposto,
Primeiro. Ordenar a publicación no
Diario Oficial de Galicia
do contido íntegro da Resolución do 27 de xaneiro de 2024, ditada no procedemento BS632F, de asignación do concerto social para a reserva e ocupación de prazas en servizos de atención diúrna e de atención residencial para persoas dependentes con discapacidade intelectual para o período 2024-2028, que se xunta á presente resolución como anexo, e coa que finaliza o procedemento.
Segundo. Notificada a resolución polo órgano competente, procederase á formalización do concerto coas entidades seleccionadas.
A formalización deste concerto social, de acordo co establecido no artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia, farase mediante un documento administrativo dentro dos 30 días seguintes ao da publicación da resolución de concertación.
O concerto social perfeccionarase coa súa formalización e non se poderá iniciar a súa execución sen terse efectuado esta previamente.
Efectuada a formalización, as entidades concertadas estarán obrigadas a prestarlles ás persoas usuarias os servizos sociais nas condicións establecidas na normativa sectorial aplicable, na resolución da convocatoria do concerto social e, de ser o caso, nos criterios de preferencia e selección da entidade.
Santiago de Compostela, 12 de febreiro de 2024
Orde do 14 de decembro de 2023 pola que se establecen as bases reguladoras do concerto social para a reserva e ocupación de prazas en servizos de atención diúrna e de atención residencial para persoas dependentes con discapacidade intelectual para o período 2024-2028 e se procede á súa convocatoria (código de procedemento BS632F).
Antecedentes de feito:
Primeiro. O 18 de decembro de 2023 publicouse no
Diario Oficial de Galicia
a Orde do 14 de decembro de 2023 pola que se establecen as bases reguladoras do concerto social para a reserva e ocupación de prazas en servizos de atención diúrna e de atención residencial para persoas dependentes con discapacidade intelectual para o período 2024-2028 e se procede á súa convocatoria (código de procedemento BS632F), mediante tramitación anticipada de gasto.
Segundo. No prazo establecido presentáronse á convocatoria as seguintes entidades:
Terceiro. O día 24 de xaneiro de 2024 reuniuse a Comisión de Valoración co obxecto de comprobar que as entidades que presentaron solicitude no concerto social referenciado co código de procedemento BS632F cumpren cos requisitos establecidos no artigo 5 da convocatoria e presentaron a documentación exixida no artigo 8.
Cuarto. Examinada a documentación, constátase que todas as entidades compren cos requisitos establecidos no artigo 5 da convocatoria e presentaron a documentación exixida no artigo 8 de forma correcta e completa, e dentro do prazo establecido na convocatoria.
Quinto. A Comisión de Valoración informa o órgano instrutor que todas as entidades presentadas xa están prestando o servizo mediante contratos formalizados coa Consellería de Política Social e Xuventude, e preséntanse á totalidade das prazas que xa están xestionando, polo que, conforme establece o artigo 13.1 da convocatoria, teñen preferencia nas prazas que solicitan e non é necesario aplicar os criterios de valoración previstos neste mesmo artigo.
Non obstante, a entidade Asociación para a Formación e Emprego Xoves Discapacitados, con NIF G15396799, presenta unha solicitude para un total de 15 prazas do servizo de atención diúrna ocupacional-Cód. 020504-media pensión 220, no concello de Santiago de Compostela. Destas 15 prazas, 12 son as prazas que esta entidade xa está xestionando mediante contrato formalizado coa Consellería de Política Social e Xuventude, polo que, conforme establece o artigo 13.1 da convocatoria, ten preferencia na súa asignación. Respecto das outras 3 prazas, dado que todas as prazas do servizo de atención diúrna ocupacional ofertadas nesta convocatoria xa foron solicitadas polas entidades que as están xestionando mediante contratos, non procede a súa asignación a esta entidade.
Por outra banda, a entidade Aspadex presenta unha solicitude para as prazas que xa está xestionando mediante contrato, respecto das cales ten preferencia na súa asignación, e para 3 prazas ofertadas no servizo de supervisión e apoios puntuais en equipamentos especiais-Cód.: 010107-internado 365, no concello de Cee. Realizada a valoración destas prazas, segundo os criterios recollidos no artigo 13.1 da convocatoria (experiencia da entidade na prestación de servizos sociais, implantación do centro no concello, e aplicación de políticas empresariais en materia de conciliación da vida persoal, familiar e laboral), a puntuación obtida é de 20 puntos.
Fundamentos xurídicos:
Primeiro. En virtude do artigo 11 da Orde do 14 de decembro de 2023, a instrución do procedemento correspóndelle á Subdirección Xeral de Recursos de Equipamentos de Apoio á Discapacidade da Dirección Xeral de Persoas con Discapacidade.
Segundo. O artigo 12 da Orde do 14 de decembro de 2023, nos seus parágrafos 2, 4 e 5 establece:
«2. A Comisión de Avaliación será a encargada de verificar o cumprimento das condicións impostas ás entidades para concertar e de valorar as solicitudes de conformidade cos criterios de selección establecidos no artigo 13 desta convocatoria.
4. A Comisión de Valoración determinará aquelas entidades que cumpran os requisitos para concertar e elaborará un informe de acordo co previsto no artigo 13 desta convocatoria.
5. Segundo o referido informe da Comisión de Valoración, o órgano instrutor formulará a proposta de resolución ao órgano competente para resolver a concesión con cada entidade».
Terceiro. Segundo o artigo 14 da Orde do 14 de decembro de 2023, a resolución correspóndelle, por delegación da persoa titular da Consellería de Política Social e Xuventude, á persoa titular da Dirección Xeral de Persoas con Discapacidade.
Por todo o exposto, e vista a proposta de adxudicación efectuada pola Subdirección Xeral de Recursos e Equipamentos de Apoio á Discapacidade,
Primeiro. Asignar o concerto social para a prestación do servizo para a reserva e ocupación de prazas en servizos de atención diúrna e de atención residencial para persoas dependentes con discapacidade intelectual para o período que abarca desde a formalización, prevista para o 1 de marzo de 2024, ata o 29 de febreiro de 2028, ás entidades que se relacionan no anexo, nos termos e contías que figuran nel, con cargo á aplicación orzamentaria 11.04.312D.228.2, e segundo os módulos económicos que se detallan:
1. O módulo económico para a reserva e ocupación de prazas por cada tipo de servizo será o seguinte:
2. No servizo de transporte, o módulo económico é o seguinte:
3. As compensacións polas medidas especiais de accesibilidade, vinculadas ao transporte, son as seguintes:
Segundo. Asinar o concerto social coas entidades seleccionadas dentro dos 30 días seguintes ao da publicación das resolucións de concertación, segundo indica o artigo 19 do Decreto 229/2020, do 17 de decembro, polo que se desenvolve o réxime de concertos sociais no ámbito da Comunidade Autónoma de Galicia.
Terceiro. Contra esta resolución, que esgota a vía administrativa, poderá interpoñerse recurso potestativo de reposición ante o mesmo órgano que a ditou, no prazo dun mes contado a partir do día seguinte ao da publicación desta resolución no
Diario Oficial de Galicia
ou ben, directamente, recurso contencioso-administrativo ante a Sala do Contencioso-Administrativo do Tribunal Superior de Xustiza de Galicia, no prazo de dous meses contados a partir do día seguinte ao da súa publicación no
Diario Oficial de Galicia
.
Cuarto. A resolución de concertación será publicada no
Diario Oficial de Galicia
e a publicación terá os efectos da notificación, consonte o artigo 45 da Lei 39/2015, do 1 de outubro, do procedemento administrativo común das administracións públicas, tal como se indica no artigo 17.2 do Decreto 229/2020, do 17 de decembro.
Santiago de Compostela, 27 de xaneiro de 2024. A conselleira de Política Social e Xuventude. Por delegación (Artigo 14 da Orde do 29.11.2023). Begoña Abeijón Fernández, directora xeral de Persoas con Discapacidade.